SELETUSKIRI

1.Kavandatav reguleerimisese

Käesolev ettepanek käsitleb otsust, millega määratakse kindlaks liidu nimel EMP ühiskomitees võetav seisukoht, mis on seotud ühiskomitees võetava otsusega, mis käsitleb EMP lepingu XI lisa „Elektrooniline side, audiovisuaalteenused ja infoühiskond“ muutmist.

2.Ettepaneku taust

2.1.EMP leping

Euroopa Majanduspiirkonna lepinguga (edaspidi „EMP leping“) tagatakse EMP kodanikele ja ettevõtjatele siseturul võrdsed õigused ja kohustused. Sellega nähakse ette nelja vabadust käsitlevate ELi õigusaktide kohaldamine kõigis 30 EMP riigis, mille hulka kuuluvad ELi liikmesriigid, Norra, Island ja Liechtenstein. Lisaks hõlmab EMP leping koostööd muudes olulistes valdkondades, nagu teadus- ja arendustegevus, haridus, sotsiaalpoliitika, keskkond, tarbijakaitse, turism ning kultuur, mis on koondatud ühisnimetuse „kõrvalmeetmed ja horisontaalpoliitika“ alla. Leping jõustus 1. jaanuaril 1994. Euroopa Liit koos liikmesriikidega on lepingu osaline.

2.2.EMP ühiskomitee

EMP ühiskomitee vastutab EMP lepingu rakendamise eest. Tegemist on foorumiga, kus vahetatakse arvamusi EMP lepingu toimimise kohta. Ühiskomitee otsused võetakse vastu konsensuse alusel ja need on lepinguosalistele siduvad. EMPga seotud küsimuste koordineerimise eest ELi poolel vastutab Euroopa Komisjoni peasekretariaat.

2.3.EMP ühiskomitee kavandatav õigusakt

EMP ühiskomiteel on kavas võtta vastu EMP ühiskomitee otsus (edaspidi „kavandatav õigusakt“), millega muudetakse EMP lepingu XI lisa „Elektrooniline side, audiovisuaalteenused ja infoühiskond“.

Kavandatava õigusakti eesmärk on inkorporeerida EMP lepingusse direktiiv (EL) 2018/1808 audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (audiovisuaalmeedia teenuste direktiiv), et võtta arvesse muutuvat turuolukorda.

Vastavalt EMP lepingu artiklitele 103 ja 104 muutub kavandatav õigusakt osaliste jaoks siduvaks.

3.Liidu nimel võetav seisukoht

Komisjon esitab nõukogule EMP ühiskomitee otsuse eelnõu, et nõukogu võtaks selle vastu kui liidu seisukoha. Vastu võetud seisukoht tuleks esitada EMP ühiskomitees esimesel võimalusel.

Lisas esitatud EMP ühiskomitee otsusega kehtestatakse EMP EFTA riikide õigus osaleda liidu juhtorgani – audiovisuaalmeedia teenuste Euroopa regulaatorasutuste rühma (ERGA) töös. Lisaks on EMP ühiskomitee otsuse eelnõule lisatud ühisdeklaratsioonis sätestatud:

Direktiiv (EL) 2018/1808 sisaldab sätteid, milles viidatakse Euroopa Parlamendi ja nõukogu direktiivile (EL) 2017/541, Euroopa Parlamendi ja nõukogu direktiivile 2011/93/EL ning raamotsusele 2008/913/JSK, mis on vastu võetud ELi toimimise lepingu V jaotise alusel. Oluline on märkida, et selliseid sätteid sisaldavate õigusaktide inkorporeerimine EMP lepingusse ei tähenda, et ELi toimimise lepingu V jaotise kohaselt vastu võetud ELi õigusaktid kuuluksid EMP lepingu kohaldamisalasse.

Seoses viidetega direktiivi (EL) 2017/541 artiklile 5, direktiivi 2011/93/EL artikli 5 lõikele 4 ja raamotsuse 2008/913/JSK artiklile 1 tunnistavad lepinguosalised pikaajaliste ühiste väärtuste ja Euroopa identiteedi kontekstis, et EFTA riikide õiguse vastavaid sätteid kohaldatakse funktsionaalselt samaväärsel viisil.

Leiame, et neid elemente ei saa pidada pelgalt tehnilisteks kohandusteks nõukogu määruse nr 2894/94 tähenduses. Seetõttu peab liidu seisukoha vastu võtma nõukogu.

4.Õiguslik alus